text: [{"text_idx": "#000001", "text": "Nconga Webo Waiya kuzwa Mucibalo eeci:"}, {"text_idx": "#000002", "text": "Poopo boonse bayanda mulazyo wanyika ooyo\nmulazyo ooyu kuti utacegwi mukooze"}, {"text_idx": "#000003", "text": "Nyika yesu ilaafwi (mumyaka misyoonto buyo\nkuleka misela minjaanji), kulangana amanyongwe ayooletelezya mamanino aanyika\neeyi. Nkaambo kakuti bantu banji kuzinguluka nyika beelede kulibambila,\nncenciceeci ncotutumizya mulumbe ooyu kumasi manjaanji, amuulo mupati"}, {"text_idx": "#000004", "text": "Kuli ndinywe nomusola kuya kumbele\nkubala kuzwa waawa, nkamu ya World's Last Chance inga yamvwikaanga\nilifubeede, nanka kubaa buyamba, nkaambo mubwini nywebo mulangila luumuno\nabuvwubi munyika yoonse, kuleka manyongwe aayo ayaakuvwunikila nyika kuti"}, {"text_idx": "#000005", "text": "Mbuli nkamu, swebo twasoleka kumvwa\nmbomulimvwa amakani aaya amibuzyo njomunga mwatalika kubuzya, nkokuti atutalike\nmusinzo ooyu wakuya kumbelaa myaka akwiingula mibuzyo yenu imwi notuyaa\nkwaabanya makani aatondezya kuti nyika eeyi cino ciindi ilangene aamamanino"}, {"text_idx": "#000006", "text": "1.Mbaani bantu balemba cibalo eeci?"}, {"text_idx": "#000008", "text": "2.Nkaambo nzi ncomulibikkila kapati maanu"}, {"text_idx": "#000009", "text": "kapati Bbaibbele kusikila nitwaanyandwa kubona kuti zyoonse nzyolyaamba\nzilacitika kusikila kubbala akadosi kali koonse kalembwedwe, alimwi nokaba\nkabata keni. Lililuleme cakuti, nokuba zyintu zyakaambilizyigwa zyuulu zyamyaka\nyakainda, zyakacitika mubuzuba bwini mbuzyakaambilizyidwe kusikila bbala lili\nlyoonse lyakazuzikwa. Eeci ncecaatupa kuti swebo tukosozye kaambo kuti nkwali\nEloah ooyo waaleta Bbaibbele, ooyo uutamaninwi ciindi alimwi uuzyi mamanino"}, {"text_idx": "#000010", "text": "Alimwi twakaiya kuti Mulengi wesu ulatuyanda\nkapati cakuti, Walo wakatubambila busena kujulu. Nokuba boobo, swebo tuli yambukidwe\nbulwazi bwacibi alimwi muciimo cesu lino, tatukonzyi kweelela nokuba\nkukkala kujulu a Yahuwah pe, pele Yahuwah wakatubambila nzila yakutusilika bulwazi"}, {"text_idx": "#000011", "text": "iBbaibbele, Yahuwah naatakatutondezya mbwayendelezya ambwazyi cili coonse cizya\nmumazuba aali kumbele. Bweendelezi bwakwe bulalibonya mumabbuku obile: mubbuku\nlya Daniele mu Cizuminano Cakale, amubbuku lya Ciyubunuzyo mu"}, {"text_idx": "#000012", "text": "cakaambidwe mu Bbaibbele eeco cakazuzikwa kale."}, {"text_idx": "#000015", "text": "4.Ino zishinshimi zya Bbaibbele zilaa mulimo"}, {"text_idx": "#000017", "text": "Aboobo zishinshimi zya Bbaibbele zilaa\nmilimo yobile \u2013 kutusyanga mumizeezo yesu kuti nkwali Yahuwah uupona, alimwi\nnguuyendelezya zicitika zyoonse, akutucenjezya aali ntenda. >index"}, {"text_idx": "#000018", "text": "5.Hena mu Bbaibbele kucili kucenjezya ooko"}, {"text_idx": "#000019", "text": "Makani eeni ngakuti, kucili kucenjezya\nkwacishinshimi kusinizyide ooko kuciyoozuzikwa. Mazubaano, kunyina pe cintu\ncipati kwiinda kuti swebo tumvwisisye cishinshimi eeci, nkaambo zintu\nmboziyaakucitika cakufwambaana, zitutondezya kuti eeco cishinshimi ciyanda"}, {"text_idx": "#000021", "text": "Ooku kucenjezya kuyoosya kupandulula nkamu\nzyobile zyabantu. Nkamu ntaanzi icenjezyegwa kuti itakombi munyama acinkonzya\ncakwe, eeco ncecintu cibapa kutambula caando ca munyama; nkamu yabili\nilatondezyegwa kiibamba milawo yokwa Yahuwah cakuliyandila. Kuya kumbele, kuli\nbupanduluzi bwa kuboola kwabili kwa Kristu\nkutobela kucenjezya ooku. Aboobo, tulizyi kuti ooku nkucenjezya kwamamanino\nkupegwa kaindi kasyoonto akuboola kwa Kristu kwabili."}, {"text_idx": "#000026", "text": "9.Eeci cibalo cilaatala aawa cizwide\nzinkonzya zinjaanji. Mbuti mbwenga mebo ndacimvwisya?"}, {"text_idx": "#000027", "text": "litupandulwide zikonzyanyo zyalyo. Tweelede kulangila kuti Yahuwah,\nwakayubununa kale mu Bbaibbele ncozyaamba zinkonzya eezi kutegwa swebo\ntuzyiteelele ncoziiminina. Aboobo, ncotweelede kucita, nkuvwuntauzya Bbaibbele\namoyo woonse, katuyandisya kuti tujane bupanduluzi bwazyintu eezyi. Munzila\neeyi, iswe inga twalilesya kucegwa mukweezyeezya akutamauka kwamuntu naba ni"}, {"text_idx": "#000028", "text": "aabantu nkaambo \u201ckunyina cishinshimi... cilaa bupanduluzi busisidwe pe\u201d 2\nPetulo 1:20. Ibbaibbele lilayubununa zikonzyanyo zyalyo lini. Mbuli\nmukonzyanyo ooyu; mubbuku lya Ciyubunuzyo kuli tumpango tuli 404; akataa\ntumpango ootu tuli 278 tulajanwa kusikila kubbala lili lyoonse mumabbuku amwi\naajanwa mu Bbaibbele, oomo mujanwa ncotwiiminina tumpango ooto."}, {"text_idx": "#000029", "text": "Aboobo, tumukulwaizya kuti nywebo mucite\nmbubaali kucita Babamba Bbaibbele (amulange mu Ncito 17:10, 11) akusunka\nkufumbwa ciiyo kweendelanya a Mangwalo. Mbuli muntu uuli woonse uubala Bbaibbele\nmumuuya wakupaila, mbwayookazyiba kasimpe, kutegwa akatobele, akumvwisisya\nMangwalo. \u201cKufumbwa muntu uuyanda kucita kuyanda Kwakwe, uyoozyiba...kuti naa\ncizwa kuli Yahuwah, naa Ime ndaamba buyo nceliyeeyela.\u201d Johani 7:17."}, {"text_idx": "#000031", "text": "Kuli zikonzyanyo zinjaanji zya cishinshimi\nzijatikizya munyama: nokuba boobo, iswe tulasanyangula buyo zyeezyo zitugwasya\nkuti swebo tuzyibe munyama. Nzyeezi\nzikonzyanyo: 'munyama', 'lwizi', 'myezi iili makumi one ayobile', a"}, {"text_idx": "#000032", "text": "Munyama: Mucishinshimi ca Bbaibbele, munyama wiiminina bulelo naa cisi. \u201c\nAaba mbabanyama bapati, bone, mbabami bone ...munyama wane unooli bulelo bwane\n...\u201dDaniele 7:17, 23. Mumunyama ooyu, twiiya bulelo bwiindene nkaambo\ntabuli buyo nguzu zyamfulumende yamapolitikisi pele ninguzu zyabupaizi abwalo,\nnkaambo bantu \u201cbakakomba munyama\u201d Ciyubunuzyo 13:4."}, {"text_idx": "#000033", "text": "Simwaaba: Kweendelanya bwaamba Bbaibbele, simwaaba ndizina limwi lya Saatani,\nwisi walweeno akucenga, \u201csimwaaba mupati...wiitwa kuti Dyabulosi naa Dyabooli,\nSaatani, ooyo weena nyika yoonse.\u201d Eeci caamba kuti eelyo Saatani naakapa\n\u201cnguzu zyakwe, cuuno cabuleli bwakwe, abweendelezi\u201d kumunyama, swebo tweelede\nkulangila munyama kuti ayendelezye zyintu munzila isofweede akuunina mbweenya\nmbuli Saatani. Aboobo, kuli lweeno lunjaanji lujanwa mubweendelezi bwa munyama.Ciyubunuzyo 12:9; 13:2"}, {"text_idx": "#000034", "text": "Mu Bbaibbele, lwizi ncikonzyano ca makunga aabantu baandeende. \u201c...Meenda...\nmbantu, amakunga, azisi, amilaka\u201d Ciyubunuzyo 17:15. Aawa, oobu bulelo\nbwaandeene naa nguzu zyakaimpuka kuzwa mu lwizi, eeci caambilizya kuti zyakazwa\nmubbazu lyanyika lyakakkedwe bantu bamisyobo yiindeneindene."}, {"text_idx": "#000036", "text": "Aboobo, myezi yacishinshimi iili makumi one\nayobile yiiminina ciindi camyaka iili cuulu, myaanda yobile amakumi\ncisambombwe, eelyo munyama naakapedwe \u201cmulomo wakwaambauzya zintu zipati akusampaula\u201d\nalimwi naakali kunga \u201cwalwana basalali akubazunda: alimwi nguzu zyaapegwa\nkuli nguwe atalaa mikowa yabantu yoonse, amilaka, amasi woonse\u201d Ciyubunuzyo\n13:5, 7.. Eeci caamba kuti muciindi eeco munyama wakasampaula, akupenzya\nbana Kristu, akubaa nguzu zyabweendelezi zipati loko."}, {"text_idx": "#000038", "text": "yamapolitikisi anguzu zyabupaizi, wakasampaula Yahuwah kutali buyo mukulibikka\nmucibaka Cakwe anyika, pele amukulitamikizya kubaa nguzu zyakulekelela\nzinyonyoono. Ncenciceeci munyama ncalaa \u201czina lyakusampaula\u201d akunana \u201cmasampu\nkuli Yahuwah, akumusampawida zina lyakwe\u201d; nkaambo munyama ulipeekezya kubaa\nnguzu eezyo zyeelede kuba zyokwa Yahuwah alikke luzutu. Ciyubunuzyo 13:1, 6."}, {"text_idx": "#000039", "text": "litupandulwide zikonzyanyo zyalyo, lino atulange zitondezyo zyili muciimo ca\nmunyama eezyo zikonzya kututondezya bulelo bwamusela oobo buzuzika zitondezyo\neezyi. Eezyi tazyili zitondezyo zyilikke ziganta kutondezya munyama pe:\nnkozyili maunda mu Bbaibbele azyimwi zitondezyo. Tusyoma kuti eeci cibalo\nncitwaabikka antoomwe azitondezyo eezyi, inga casolweda ndinywe kuti muye ku\nBbaibbele kuti mukaliyandawide zinjaanji kwiinda waawa."}, {"text_idx": "#000040", "text": "ulasanganya nguzu zyamfulumende yamapolitikisi azyabupaizi aciindi comwe,"}, {"text_idx": "#000041", "text": "wakanjila mubulelo kubbazu lyanyika likkedwe bantu banji, \u201cIme...ndakabona\nmunyama kaimpuka kuzwa mulwizi\u201d Ciyubunuzyo 13:1."}, {"text_idx": "#000042", "text": "wakatambula nguzu zyakwe abweendelezyi kuzwa kuli Saatani, aboobo tulangila\nkuti musela wamunyama ooyu uzwide kweena kupati, \u201csimwaaba wakamupa [munyama]\nnguzu zyakwe, cuuno cabuleli abweendelezi bupati\u201d Ciyubunuzyo 13:2."}, {"text_idx": "#000043", "text": "wakalela calunya kajisi nguzu alikke atalaa boonse kwamyaka ili cuulu, myaanda\nyobile amakumi cisambomwe. Eeci ciindi kuli mpocaatalikila eeni kusikila\n'akuyaswa cicisa calufu'. \u201cNguzu zyakapegwa kuli nguwe kuti azumanane kwamyezi\niili makumi one ayobile.\u201d \u201cAlimwi ndakabona umwi mutwe wakwe wakayaswa calufu.\u201d\n\u201cAlimwi wakapegwa nguzu atalaa mikowa yabantu yoonse, milaka, amasi.\u201d Ciyubunuzyo"}, {"text_idx": "#000044", "text": "wakapenzya bana Kristu mumyaka iili cuulu, myaanda yobile amakumi cisambombwe.\n\u201cAlimwi kuli nguwe waazumizyigwa kulwana nkondo abasalali, kuti abazunde.\u201d Ciyubunuzyo"}, {"text_idx": "#000045", "text": "uyoopona kuzwa 'kucicisa calufu' alimwi nyika iyoonyandwa nkaambo kamunyama\nooyu, \u201calimwi cicisa cakwe cakaponyegwa: nkabela nyika yoonse yakatobela"}, {"text_idx": "#000046", "text": "ulaa mweelwe wamaseseke 666 ooyo uutondezya\nmulimo azina lyakwe, \u201cbala mweelwe wamunyama: nkaambo mweelwe wamuntu; alimwi\nmakumi cisambombwe acisambomwe\u201d Ciyubunuzyo 13:18."}, {"text_idx": "#000047", "text": "utukila Eloah kwiinda mukulipeekezya kuba Eloah akulekelela zinyonyoono (nguzu"}, {"text_idx": "#000049", "text": "kweendelanya amakani aajanwa mumisela atwaambo twamasimpe."}, {"text_idx": "#000050", "text": "Atulange citondezyo comwe comwe kutegwa\ntubone mboceendelana atwaambo twakacitika mumisela ooto tutondeka cigaminina ku\nCikombelo ca Katolika caku Loma."}, {"text_idx": "#000051", "text": "(1)Cikombelo ca Katolika caku Loma\ncilasanganya nguzu zyamfulumende yamapolitikisi anguzu zyabupaizi aciindi"}, {"text_idx": "#000052", "text": "Johani musalali wakabona kukamantana ooku\nmucishinshimi cijatikizya bulelo bwane bucaalizya munyika alimwi walo\nwakasandulula bulelo oobo kuti, \u201cmukaintu uukkede atalaa munyama"}, {"text_idx": "#000053", "text": "Mu Bbaibbele, mukaintu mukonzyano wa ekklesia,\n\u201cmbuli mukaintu mbwazangila akusiya mwaalumi wakwe, mbweenya anywebo\nmbumwaandicitila ime, O \u014banda ya Isilayeli, mbwaamba Yahuwah.\u201d \u201cNkaambo\nIme... ndakamukwatya kumwaalumi omwe, kutegwa ndikamweete kamuli\nnakalindu utoonedwe kunembo lya Kristu\u201d Jelemiya 3:20; 2 Bakolinto"}, {"text_idx": "#000054", "text": "mucishinshimi, munyama wiiminina cisi. Asunu mazubaano munyika, zisi zinjaanji\nzitondezyegwa mbuli banyama. Cisi ca USA cibonwaanga ngu sikwawe, cisi ca\nRuusia mbuli malama, alimwi cisi ca China cijisi citondezyo ca simwaaba."}, {"text_idx": "#000055", "text": "Myaka minjaanji kaindi loko, Yahuwah\nwakayubunwida Daniele malelo aanyika woonse kusikila kumamanino aaciindi.\nMucilengaano eeco, Daniele wakabona munyama ucaalizya kuti \u201culiimpene kuzwa\nkuli bamwi\u201d Daniele 7:19. Ino mbuti mbwaimpene kuzwa kuli bamwi?\nKweendelanya Ciyubunuzyo 17:3, mbuli mbotwabona atalaa aawa, ooyu\nmunyama (cisi) unoojisi mukaintu (ekklesia / cikombelo) uumulela."}, {"text_idx": "#000056", "text": "Mazubaano, hena kuli cikombelo acisi\nzyibelekela antoomwe mbuli nguzu zyomwe\nzibwenwe anyika yoonse? Inzya, kuli buyo comwe munyika cisi cakamanizya\nNcikombelo ca Katolika caku Loma."}, {"text_idx": "#000057", "text": "Poopo wa Cikombelo ca Katolika ngomuleli\nalikke atalaa bantu batobela Cikombelo eeci bali zyuulunzuma zyili zyuulunzuma."}, {"text_idx": "#000058", "text": "\u201cMupaizi waku Loma, mbuli uutobezya Petulo,\nncecitondezyo citamani, cilibonya alimwi ngomusemo wakuswaanganya bamabbishopo\nambunga zyabasyomi.\u201d Vatican Council II (1962-65)"}, {"text_idx": "#000059", "text": "\u201cKufumbwa mupaizi, weelede kuteelela poopo,\nnokuba kuti wamulailila cintu cisofweede; nkaambo kunyina uukonzya kumubeteka"}, {"text_idx": "#000060", "text": "Alimwi mpeenya aawa, poopo mwami wacisi\ncililelede camunzi wa Vaticani. Vaticani ncisi ciimpene cisyoonto loko, nokuba\nkuti cili mukati kacisi ca Italy. Aboobo, bupoopo bulaanguzu zyakuswaanganya\nmfulumende zyamapolitikisi anguzu zyabupaizi antoomwe."}, {"text_idx": "#000061", "text": "(2)Cikombelo ca Katolika caku Loma\ncakabaa nguzu kubbazu lyanyika lijisi bantu banjaanji munyika:"}, {"text_idx": "#000062", "text": "Eeci ncintu ceelela Cikombelo ca Katolika\ncaku Loma mbuli mbucaakomena akubaa nguzu akataa malelo manjaanji azisi"}, {"text_idx": "#000063", "text": "(3)Musela wa Cikombelo ca Katolika caku"}, {"text_idx": "#000064", "text": "Bana Katolika bakubwene balazumina kakwiina\nkumamanya kuti lweeno mbobwakali buumi bwa bamapoopo. Hans Kung, mupaizi wa\nKatolika alimwi mwiiyi waciiyo cabuleza ngowakali kubuzyigwa twaambo\nmumuswaaangano wa Second Vatican Conucil (1962-1965), wakati kuzwa kulaale\nmbuli musela wasanu, bamapoopo \u201cbakacita bumpelenge kuti bataalusye lukwakwa\nlwanguzu zyabo kwiinda mukulembulula magwalo aakubeja kupati.\u201d The\nCatholic Church: A Short History (lyakasandululwa a John Bowden), p.61"}, {"text_idx": "#000066", "text": "Poopo wiitila boonse mulazyo wanyika\nwakaitila nyika mu Mwaka Mupya mubuzuba bwane...kulenga mulazyo wanyika\nmupya ooyo wiimvwi akulemekezya ciimo camuntu akweelana akataa masi.\u201d Thursday,"}, {"text_idx": "#000068", "text": "(4)Cikombelo ca Katolika caku Loma cakali\nkulela alunya kwamyaka cuulu , myaanda yobile amakumi cisambombwe, kacijisi\nbweendelezi atalaa masi amwi. Eeci ciindi cilijisi mbaakani yini mpocitalikila,\nalimwi 'cicisa calufu' cakali kumamanino aciindi eeco:"}, {"text_idx": "#000070", "text": "\u201cMu 1798 Mupati walumamba Berthier\nwakanjila mumunzi wa Loma, akumwaya mfulumende ya bupoopo, akubikka\nmfulumende yakwe mwini njaakali kuyanda\u201d. Encyclopedia Britannica, 1941"}, {"text_idx": "#000071", "text": "aacishinshimi kuti akabeda mumwaka wa 1798, kubala kuzwa waawo kupiluka musyule\nmyaka ili cuulu, myaanda yobile amakumi cisambombwe, tusikila kumwaka wa 538\nAD. Lino kutegwa bupoopo buzwidilile kukonzyana acitondezyo eeci, kweelede kuba\ncintu cakacitika mumwaka wa 538 AD ooyo, eeco cimaka mwaka ooyo kuti ube\nngamatalikilo aaciindi camyaka ili cuulu, myaanda yobile amakumi cisambombwe."}, {"text_idx": "#000072", "text": "Bumboni bwamumisela buyubununa kuti mu 533\nAD Muleli wa Loma Justinian wakasumpula nguzu zyabupaizi zyokwa poopo mbuli\n'mutwe' wazikombelo kumbo akujwe lya Bulelo bwa Loma. Nokuba boobo, muumwaka wa\n538 AD eelyo mfulumende yabu poopo niyakaangululwa kuzwa kuli basinkondonyina\nbaku Aria, ba Ostrogoths (aabo bakali kulela cisi ca Italy aciindi eeco)\nndendilyo eelyo poopo naakalibonya mbuli muleli atalaa boonse Kumbo lya Loma.\nAboobo, mu 538 AD ngomwaka wakatalikwa kuyaa bukomena nguzu akusumpulwa"}, {"text_idx": "#000074", "text": "Bupoopo bwakayungizya kubaa nguzu, akoozyeka\nbatobeli, bami abaleli bakunyika yaBukuwa. Kusikila waawo, bamapoopo bakapa\nmilazyo minjaanji iiyumyayumya akuyungizya nguzu zyabo atalaa bami baku Bukuwa:"}, {"text_idx": "#000076", "text": "\u201cAboobo, amuyoowe bukali bwesu amizumo\nyakujokezya kwesu; nkaambo Jeesu Kristu wakatubikka acuuno [toba poopo] amulomo\nwakwe wini kuti ndiswe babetesi luzutu atalaa bantu boonse; abalo bami\nbakotamina bweendelezi bwesu.\u201d Pope Nicholas I (858-867)"}, {"text_idx": "#000077", "text": "Mumulazyo ngwaakalemba Poopo Gregory XI,\nmumwaka 1372 AD, ulaa mutwe wakuti In Coena Domini, poopo wakaambilizya\nbweendelezi bwa bupoopo atalaa nyika ya buna Kristu boonse, aatalaa bupaizi\nbumwi, alimwi wakabatanda boonse kuzwa mucikombelo aabo baakaka kuteelela\nbamapoopo akubapa zituuzyo. Ooyu mulazyo wakapegwa nguzu abama poopo bakatobela\nmusyule alimwi mumwaka wa 1568 AD, Poopo Pius V wakakonkezya kuti ooyu mulazyo\nweelede kuba mulawo uutamani lyoonse."}, {"text_idx": "#000079", "text": "Mazubaano, ooku kulipeekezya kuba atalaa\nbaleli boonse banyika kuciya kumbele akataa bamapoopo:"}, {"text_idx": "#000080", "text": "\u201cMuboni Mutaanzi [poopo waku Loma] tabetekwi\namuntu naba ni pe. Ncintu cakwe mwini Mupati Wabapaizi waku Loma alikke luzutu\nkubeteka...baabo bakkede azyuuno zyabuleli mucisi...Kunyina kupilulusya nokuba\nkucengulula muzeezo nokuba mulazyo wa Mupati Wabapazi waku Loma.\u201d The Code"}, {"text_idx": "#000081", "text": "(5)Cikombelo ca Katolika caku Loma\ncakapenzya Bana Kristu mumusela wamyaka ili cuulu, myaanda yobile amakumi"}, {"text_idx": "#000083", "text": "\u201cNkaambo kakupa bumboni bwalusyomo lwiindene\nalwa Cikombelo ca Loma, musela uzidwe kujaigwa kwabantu bainda azyuulunzuma\nzili mwaanda.\u201d Brief Bible Studies, p. 16"}, {"text_idx": "#000084", "text": "cakali cintu ciinda kusiya mbi mumusela wamukowa wabantu.\u201d Will\nDurant, The Story of Civilization, vol. 4, p. 78"}, {"text_idx": "#000085", "text": "\u201cKwaamba kuti Cikombelo ca Loma\ncakatilaila bulowa butakwe mulandu kwiinda mbunga ili yoonse iina bede\nakataa bantu, ncintu citakonzyi kubuzyigwa amuntu Sikukazya ooyo uulaa luzyibo\nlukkwene lwa misela. Ncintu citakonzyeki kuzyiba mulwi wabantu boonse\nbakanyonyoonwa acikombelo eeci, alimwi ncintu camasimpe kuti kunyina nguzu\nzyikonzya kusikila waawo mpucaasikila kupenzya bantu aabo.\u201d W. E. H Leeky,\nHistory of the Rise and Influence of the Spirit of Rationalism in Europe, Vol"}, {"text_idx": "#000086", "text": "Mubbuku lya Catholic Encyclopedia, Vol. 12,\npage 266, muntu uubala inga wajana kuli mulongo wacibalo uupandulula nguzu zya\nCikombelo ca Katolika ca Loma mbucaali kusubula bantu bateendelani ancico, aabo\nmulandu wabo wakali buyo wakupa bumboni bwakuti bakali Bana Kristu basyoma"}, {"text_idx": "#000087", "text": "(6)Cikombelo ca Katolika ca Loma\nciyoobukuluka kuzwa 'kucicisa calufu' alimwi nyika yoonse iyoozeleemba"}, {"text_idx": "#000090", "text": "Ipepa lyakudolopo lya San Francisco\nlyakaambilizya 'kupona' kwa bupoopo mumajwi aatobela:"}, {"text_idx": "#000093", "text": "\u201cInzila iinda kubota yakulemekezya Poopo\nJohn Paul II, umwi wabalombwana bapati ncobeni, nkubikkila maanu ali zyeezyo\nnzyaakayiisya; nkuswiilila majwi aakwe akubikka majwi aziiyo\nzyakwe mumicito kuno ku Amelika. Eeci ncecintu citusunka ncotweelede\nkuzumina.\u201d President George W.Bush, March 21, 2001"}, {"text_idx": "#000097", "text": "\u201cMuli bwatatu mangolezya eelyo poopo naakali\nkweenda a Muleli Ugwasyilizya Gore munzila iibambidwe ataala...kabaya\nkukukkwela \u201cShepherd I\u201d kuti azyokele lu Loma, bantu banji bakaswesya misyozi,\nakuzumbaanya tusani twakulipukuta nkasaalo kumwi kabalumbanya kuti \u201cJohn\nPaul II, tulakuyanda!\u201d... Cakali ciindi cifwaafwi buyo pele cakali kujata\nmyoyo alimwi cakali ciindi cakuswaya kwa Poopo ku St Louis cilaa mpuwo.\u201d Jan"}, {"text_idx": "#000099", "text": "(7)Cikombelo ca Katolika cilaa mweelwe"}, {"text_idx": "#000100", "text": "Mutwe wakulemekwa wa poopo ngu \u201cVicarius\nFilii Dei\u201d, eeci kuti casandululwa caamba kuti \u201cWiiminina Mwanaa Leza\u201d.\nKutegwa tuyumye kaambo aaka, ipepa lyaba Katolika lyamutwe wakuti Our Sunday\nVisitor, mubuzuba bwa Mukubwekaangala 18, 1915 lyakalembwa kuti: \u201cMabala\naagantidwe a Cisoti cokwa poopo ali boobu: 'Vicarius Filii Dei'\u201d.\nNkaambo mumulaka wa CiLatini mabala amwi alaa mpindu mumyeelwe, tweelede buyo\nkusanganya mabala aayo akujana mweelwe wa 666."}, {"text_idx": "#000101", "text": "(8)Cikombelo ca Katolika caku Loma\ncilatukana mukulyaamba kuba \u201cLeza\u201d akulekelela zinyonyoono:"}, {"text_idx": "#000106", "text": "cikatazya kwaamba twaambo tunjaanji kuti kulanganya bulemu bwazyuuno zyamilimo\nyabo bapaizi, kuli baleza banjaanji boobu.\u201d Pope Innocent III"}, {"text_idx": "#000107", "text": "caku Loma cakalenga 'musika' mupati loko wamakwebo aamusyobo wiindene atalaa\nnyika, oomo mutakwe muntu ngobaindana limwi nokuba kubula baula.Cakalipeekezya\nkuti cilaanguzu zyakuuzya luzyalo lwa Yahuwah, luzyalo lwakulekelela basimilandu Kwakwe oolo lutakwe muulo.\nKusikila buzuba buno, eezyi nguzu zyamatusi amasampu, zyicilipeekezya kubaa"}, {"text_idx": "#000109", "text": "weelede kutobela ncaakosozya kwaamba mupaizi wakwe nokuba kulekelela naa\nkukakila kulekelela zinyonyoono, kweendelanya mbuli mbwakakila kulekelela,\nkufumbwa buyo kuti kakonzya kucita oobo.\u201d Dignity and Duties of the Priest,\np. 27, New York: Benziger Brothers,\nPrinters to the Holy Apostolic See, 1888"}, {"text_idx": "#000112", "text": "zyacijuzyo, naa nguzu zyakunununa basimilandu kuzwa kumulilo uutamani,\nakubalondweda kuti bakanjile mu paladaisi, akubasandula kuzwa kukuba bazike ba\nSaatani kuya kukuba bana ba Leza. Alimwi Leza lwakwe weelede kutobela mbeta zya\nbapaizi bakwe... Simalelo Waangulukide wamulengalenga oonse utobelezya\nmutwanga wakwe kwiinda mukuzuminizya zyoonse eezyo mutwangwa wakwe nzyacita\nanyika.\u201d Liguori, \u201cDuties and Dignities of the Priest\u201d, pp. 27, 28"}, {"text_idx": "#000114", "text": "mbwakonzya, munzila imwi, kwiitwa kuti mulengi wa Mulengi wakwe nkaambo\nmukwaamba majwi aakusetekanya musa, ulenga Jeesu mu sakalamente, mbuli\nbobacita, akumupa kuti abe musakalamente eelyo, akumwaabila kuli Taata uutamani\nkuti abe cituuzyo...Inguzu zya mupaizi, ninguzu zyamuntu wabulemu ; nkaambo\nmukusandula cinkwa kuyandika kubaa nguzu zinji mbweenya buyo amukulenga nyika.\u201dSaint Bernadine of Sienna"}, {"text_idx": "#000116", "text": "ncibeela ca Bbaibbele eeco ncaakaambilizya Yahuwah mujwi lyakwe kunembo\nlyambunga. Alimwi kutegwa Mozesi ataimpyi noliba bbala lyomwe buyo, Yahuwah\nwakalemba milawo eeyi amunwe Wakwe mwini, akutambika kuli Mozesi. \u201cAaya majwi [\nMilawo iili Kkumi] Yahuwah wakaambila mbunga yenu yoonse...alimwi\nkunyina ncaakayungizya aawo pe. Alimwi walo wakalemba milawo eeyi atalaa mabwe"}, {"text_idx": "#000118", "text": "tacifwide nsoni mukucinca buzuba bwakukomba. Mubwini cilalidunda nkaambo\nkakucita boobo, alimwi cilyaamba kuti ooku kucita boobo 'ncecaando' canguzu\nzyaco abweendelezi atalaa \u201czikombelo\u201d zimwi abupaizi."}, {"text_idx": "#000119", "text": "buzyibidwe kapati bwamulawo, bwakacincilwa kubuzuba bwa mwami. Aaya mazuba\namazuba aamwi taakacincwa pe nkaambo kamalailile aakatambulwa kuzwa kuli\nKristu, (nkaambo walo lwakwe wakaamba kuti, Ime nsyeekaboolela kumwaya mulawo ,\npele kuuzuzika), pele nkaambo kanguzu zya cikombelo milawo eeyo yakacincwa.\u201d Archbishop"}, {"text_idx": "#000120", "text": "Bukatolika, alimwi kusetekana kwayo kuyeeme buyo anguzu zya Katolika... Mumangwalo\nAasetekene, kuzwa kumatalikilo kusikila kumamanino, tatukonzyi kujana noliba\nbbala lyomwe eelyo lizumizya kuselezya buzuba bwakukomba abuleya\nmvwiki amvwiki kuzwa kubuzuba bucaalizya kuya kubutaanzi bwamvwiki.\u201d Catholic"}, {"text_idx": "#000123", "text": "Cikombelo ca Katolika caku Loma, 'Nsondo' ncitondezyo ciimpene eeco citondezya nguzu zyaco alimwi cilaa"}, {"text_idx": "#000128", "text": "bunjaanji boobu, tulakonzya kukosozya kwaamba kuti munyama wa Ciyubunuzyo 13 a 14 Ncikombelo ca Katolika caku Loma, alimwi caando\ncaco (caando camunyama) nkubamba Nsondo."}, {"text_idx": "#000129", "text": "ncocilaa mulimo mupati boobu? Hena webo oobala waawa, kuli nookasainide\ncilembedwe cili coonse kutegwa cibaa nguzu zyako nokuba kutondezya kuzumina\nkwako? Hena kuli nookapede 'citondezyo cakuzumizya kwaki' kucintu cimwi? Eeco\nncintu ciyandika kucitwa mumfulumende ili yoonse. Kwiinda mukusaina, ndendilyo\nlilikke eelyo cilembedwe nocibaa nguzu. Zilembwaa mfulumende lyoonse zyeelede\nkubaa ciganto camfulumende kuti zibaa nguzu zya mfulumende eeyo. Ino ninzi\neezyo zitondezya caando camfulumende? Citondezyo naa caando ceelede kubaa"}, {"text_idx": "#000130", "text": "camfulumende eeco cilaa nguzu eezyo"}, {"text_idx": "#000131", "text": "eelyo Muleli wazisi ziswaangene (United States) nasaina mulazyo kuti ube\nmulawo, walo weelede kusaina mulawo ooyo kuti; George Washington (izina\nlyakwe), Muleli (mutwe wacuuno cakwe), wakuzisi ziswaangene zyaku Amelika (ibbazu\nndyaendelezya akubelesya nguzu zyakwe). Cilembedwe cili coonse ceelede kusainwa\nmunzila njeenya eeyi kutegwa cibaa nguzu alimwi cibe mumulawo."}, {"text_idx": "#000132", "text": "wesu Singuzuzyoonse; tulaibaluka kuti Walo ulaa Bulelo Bwakujulu. Alimwi eeco\ncilembedwe cijisi mulawo wa Bulelo Bwakwe, cili\nMumilawo iili Kkumi. Kuti twalanga akataa milawo eeyo tulakonzya kujana\ncaando ca Eloah uupona! \u201cNkaambo mumazuba aali cisambombwe Yahuwah wakabamba"}, {"text_idx": "#000133", "text": "(\u201cNdime Yahuwah: ndezina lyangu eeli\u201d Izaya 42:8)"}, {"text_idx": "#000135", "text": "tulaa ciindi cibotu cakukomba Yahuwah mbuli Mulengi wesu. Eelyo notusetekanya\nbuzuba oobo Yahuwah mbwaakasala, toompolweda nyika yoonse kuti izyibe kuti\nMulengi wamulengalenga ngu Eloah wesu! Dyabooli, \u201cLusifa\u201d uluukwete kulwana Nsabata,\nnkaambo uyanda kuti walo akombwe mbuli \u201cUlaatala lya boonse\u201d Izaya 14:14.\nSikabumba ulangila kulumbaizya kwako mubuzuba Bwakwe busetekene bwa Nsabata,\npele kumbali lyaboobo. Saatani awalo uyanda kuba mbuli Mulengi, uyanda kukomba\nkwako mubuzuba bwakwe bwa Nsondo. Nguli ngotiikasale webo?"}, {"text_idx": "#000136", "text": "Nsabata zyangu,; nkaambo zinooli citondezyo akataa ndime anduwe, kutegwa webo\nuzyibe kuti Ime Ndime Yahuwah Elohimu wako\u201d Ezekiya 20:20. >index"}, {"text_idx": "#000137", "text": "zinjaanji zijatikizya kuganta akutondezya munyama, amulange ku The Beast of Revelation 13 & 17 eCourse. )"}, {"text_idx": "#000138", "text": "ca munyama, eeco Yahuwah ncatucenjezya kuti swebo tutacikombi pe?"}, {"text_idx": "#000139", "text": "kutondeka cinkonzya camunyama, tweelede kutaanguna kutondezya akuganta munyama wameja obile ooyo\nuugwasyilizya munyama kuti abumbe cinkonzya camunyama:"}, {"text_idx": "#000141", "text": "obile ulaa zitondezyo zimugaminina eezi:"}, {"text_idx": "#000142", "text": "munyama wakalibonya munyika aciindi eelyo bupoopo nibwaatambula cilonda calufu\nmu 1798, \u201caumwi munyama wakabbuka\u201d Ciyubunuzyo 13:11."}, {"text_idx": "#000143", "text": "munyama wakabbuka kuzwa munyika, kuleka mbuli munyama mutaanzi mbwaakabbuka\nkuzwa mulwizi. Kuti 'kubbuka kuzwa mulwizi' kacili cintu ciiminina kutalikila\nakataa bantu banjaanji amasi manji, nkokuti 'kubbuka kuzwa munyika' ciiminina\nkutalikila mucibaka citakwe bantu banji bakkala mumo. Aboobo, eeci cisi inga\ncaalibonya akutalikila kubbazu lyanyika kukkede bantu bangaye buyo."}, {"text_idx": "#000144", "text": "munyama ulaa meja obile mbuli mwanaambelele. Kujatikizya bwaamba Bbaibbele,\nlwija ncintu ciiminina nguzu. \u201cWalo wakalaa meja...alimwi nguzu zyakwe\nzyakasisidwe mumoomo \u201d Habakuku 3:4. Aboobo, eeci cisi cilaanguzu\nzyobile, ziimpene. Alimwi, mukonzyanyo wa Mwanaambelele ncintu ciiminina\nKristu; nkabela, tulakonzya kwaamba kuti eeci cisi cakabambwa kuzwa kumilazyo\nyabuna Kristu iisalala alimwi yalwaanguluko."}, {"text_idx": "#000145", "text": "boobo, ooyu munyama ulaambaula mbuli simwaaba; cisi 'caambaula' kwiinda\nmumilazyo yankuta ayamfulumende. 'Meja aakoya mwanaambelele' a 'jwi lya\nsimwaaba' zyitondezya kwiimpana akataa milimo yaluumuno eeyo iicitwa mucisi\neeco. Omuyandwa oobala waawa, alimwi twakubuzya kuti, ncicili cisi\ncizuzika zitondezyo eezi? Kuli buyo kwiingula komwe: Ncisi ca United States"}, {"text_idx": "#000146", "text": "cakatalikila mumwaka wa 1798: Kuli buyo cisi comwe cakatalikila aciindi\neelyo bupoopo nibwaasweekelwa nguzu mu 1798. Eeci cishinshimi citondeka\ncigaminina kucisi ca United States. Eeci cisi cakabambwa kwiinda mukkunga\nlyamilazyo kuti Mbulelo bulilelede mu 1787."}, {"text_idx": "#000147", "text": "cakatalikilwa kubbazu lyanyika litakwe bantu banji: Cisi ca USA\ntiicakabambilwa Munyika Yakaindi eeyo yakazwide milwi milwi yankamu zyabantu,\npele cakabambilwa Munyika Mpya, iijisi tubunga twabantu bongaye buyo."}, {"text_idx": "#000148", "text": "zyobile zyakatalikilwa amilazyo yabuna Kristu: Cisi eeci cilaa mfulumende\nyiindene amfulumende zimwi, oomo ekklesia amfulumende yacisi mozyiliibide\nmulwaanguluko lujanwa mukkunga lya Milazyo akucita kufumbwa mbozyiyanda.\nNkaambo kakuti ooyo musyobo wamfulumende uli boobo, cisi ca USA Mbulelo ncobeni\n(bulelo butakwe mwami) alimwi ncisi cabupaizi bwabasikukazya (ekklesia uutakwe\npoopo), kacijisi nguzu eezi zitaswaangene. Alimwi ciimo ca mwanaambelele\nncicakapa kuti cisi ca USA cibe ciyubilo cabantu bakapenzyedwe akutundululwa"}, {"text_idx": "#000149", "text": "\u201cSikabumba ulangila kulumbaizya kwako mubuzuba Bwakwe busetekene bwa Nsabata, pele kumbali lyaboobo. Saatani awalo uyanda kuba mbuli Mulengi, uyanda kukomba kwako mubuzuba bwakwe bwa Nsondo\u201d. Nguli ngotiikasale webo?"}, {"text_idx": "#000150", "text": "Mulawo mutaanzi wacisi ca USA mukkunga lya milazyo yaco, upede lwaanguluko\nkumizeezo yamuntu uli woonse. Kunyina cintu ciinda kuyandika mbuli ceeci.\nNokuba boobo, cisi ca USA cakatalika kale alimwi linolino ciyoopindaula milazyo\niili Mukkunga lyamilazyo yaco. Alimwi eeci ncintu ciyandika kulangisisya\nnkaambo ncintu cini cili kunsaa kucinca ooku eeco cisinikzya boonse bantu kuti"}, {"text_idx": "#000151", "text": "ooyu, ulakazyana aamilazyo yamfulumende eeyi, alwaanguluko lwazibeela zyaco,\nCaambilizyo ca Lwaanguluko, a Kkunga lya Milazyo yaco. Eeli kkunga lyamilazyo\nlipa kuti \u201cInkamu iibamba milawo tiikonzyi kubikka mulawo weengelela bupaizi\nbomwe, nokuba kulesya lwaanguluko lwakucita bupaizi,\u201d alimwi akuti \u201ckunyina\nmusunko wabupaizi weelede kucitwa kuti muntu akonzye kunjila mulimo akukkala\nacuuno camfulumende mucisi ca United States.\u201d"}, {"text_idx": "#000152", "text": "wamusyobo ooyu ulipyopyongene kwiinda cili coonse kapati mucinkonzya camunyama\ncini. Ooyu munyama ulaameja mbuli mwanaambelele- mumicito yakwe iisalala alimwi\niitakwe ntenda \u2013 waambaula mbuli simwaaba. Kulangilizya buyo zyicitika\nmumilumbe yakainda mumazuba amumyaka misyoonto yainda, inga twakonzya"}, {"text_idx": "#000153", "text": "canguzu mulimo ooyu walusyomo ngotusomba boonse kucita, nkaambo Ime nsyesyomi\nkuti umwaya mbaakani eeyo yaandaanya cikombelo acisi, alimwi Ime ndisyoma kuti\nooyu mulimo uyoocita kuti cisi ca Amelika bube busena bwiinda kubota.\u201d George\nW. Bush, making a muddled reference to the Establishment Clause, quoted from\nConrad Goeringer, AANEWS #889 (February 28, 2001) from American Atheists.\nAaka nkaambo kalwana Kkunga lya Milazyo ya Lwaanguluko lwabantu eeyo iikasya\nmfulumende \u201ckulemekezya akulengelezya bupaizi bumwi.\u201d"}, {"text_idx": "#000155", "text": "waaletwa amfulumende mpya yokwa George W. Bush ngwakuti, Amelika ncisi cabuna Kristu akuti aabo batali\nbana Kristu, balaangulukide kunjila mucivwuka eeco pele buyo kuti bazumina kuti\nciimo cabo taceelene abantu bacisi beni.\u201d Alan M. Dershowitz, in"}, {"text_idx": "#000157", "text": "munyama ulaa meja obile ngu Amelika. Pele ino ninzi cili akati ka cisi ca USA a cinkonzya ca munyama?"}, {"text_idx": "#000160", "text": "caando \u201cmunkumo zyabo\u201d nkaambo bakasala \u201ckusyoma kucengwa\u201d 2 Batesalonika\n2:11. Alimwi bamwi nokuba kuti banoomvwisyide kuti Nsondo tiili Nsabata\nyamasimpe, bayoozumina kwiitobela kutegwa babaa bukkale bubotu, nkabela\nbayootambula caando camunyama \u201cmujanza lyalulyo\u201d (citondezyo caamba kubeleka\nmilimo iivwolwa mali.) (Kutegwa mubale zinjaanji zijatikizya cibalo eeci,\namulange The Image of the Beast"}, {"text_idx": "#000161", "text": "masimpe, kweelede kuba bumboni bwakuti bupoopo cino ciindi bukanza kubamba\nNsondo kuti isumpulwe mucisi ca USA, akuti Basikukazya baku USA ( mumisela\nminjaanji aaba mbabakali basinkondonyina ba Loma), bakacinca mbobalanganya\npoopo akuyanda kubikka milawo ya Nsondo. Hena nkobuli bumboni bwamusyobo ooyu"}, {"text_idx": "#000162", "text": "banjaanji bayanda bupoopo, alimwi eeci cipa kuti bupoopo bubaa nguzu\nzyakuyandisya kubikka milazyo yakusumpula Nsondo:"}, {"text_idx": "#000164", "text": "Leo XIII ooyo wakali kumbele lyangu... wakaambilizya kuti Nsondo mbuzuba\nbwakulyookezya mumilawo yalwaanguluko lwamuntu eeyo Mfulumende yacisi"}, {"text_idx": "#000165", "text": "beelede kukulwaizya mfulumende yamilawo kulemekezya mulimo wabo wakubamba\nNsondo akwiisetekanya. Kufumbwa kaambo, mumizeezo yabo beelede kubikka\nambali kulyookezya kwa muNsondo munzila iikonzya kubagwasyilizya kusangana mu\nYukkalisiti, akulekezya milimo azyintu eezyo ziteelede kucitwa mukusalazya"}, {"text_idx": "#000166", "text": "[kufumbwa nkobabede] beelede kulanganya Nsondo a mazuba aasetekene\naacikombelo kuti ngamazuba aakulyookezya mumulawo.\u201dCatechisms of the\nCatholic Church, popular and definitive edition, 2000, par 2188"}, {"text_idx": "#000167", "text": "basololi bamucisi ca USA, balilibambide kukamantana a Bakatolika:"}, {"text_idx": "#000175", "text": "lufu akubuka kwa Kristu, Ibbaibbele lilisalazyide kwaamba kuti webo inga wacita\noobo kwinda mukubbizyigwa (kubbizyigwa kunsaa meenda mubili woonse antoomwe\nazikobela nzyosamide zyoonse). Amulange Baloma 6:3-5. Kwiinda mukunjila\nmumeenda (nkokuti kuzikkwa aKristu), webo ulazumina lufu Lwakwe. Eelyo noimpuka\nkuzwa kunsaa meenda (kubuka kuzwa kubafu a Kristu), webo uzumina kubuka Kwakwe"}, {"text_idx": "#000176", "text": "zyabana Kristu bakaindi aabo bakali kulemekezya Nsondo kuleka Nsabata yamasimpe\nyabuzuba bwa ciloba eeyo ijanwa akkalenda Lyakwe lyabulemu- hena tiibakakubwene\nkuti batambula caando ca munyama? Alimwi ino mbuti bana Kristu\nbamazubaano aabo basinizyide kuyeeya kuti Nsondo nje Nsabata yamu Bbaibbele?"}, {"text_idx": "#000178", "text": "aumwi uyoolangana a musunko ooyu, kujanza limwi kakuli zyintu zyabuumi\nbutamani, kubamba milawo yokwa Yahuwah naa yabu poopo. Nkuli webo nkoti"}, {"text_idx": "#000179", "text": "ndakombelela, nkaambo nzi kayi ncetalekeli buyo bapaizi kuti bacilulamike eeci?"}, {"text_idx": "#000180", "text": "kwabulemu mu Ciyubunuzyo 14, takusiyi muntu nabani ambali pe. Yahushua wakaamba\nkuti, \u201c Ooyo uutaali wangu ulwana ndime\u201d Luka 11:23. Yahuwah ulanganya\nbantu boonse kuti balisalide kwakwiimina, mukasimpe naa kulwana kasimpe. Ooku\nkucenjezya takulemeki muntu uli woonse, bukkale mbwakkala, ciimo cakwe, nokuba\nbupaizi. Ooku kucenjezya kuboolela mukowa wabantu woonse."}, {"text_idx": "#000181", "text": "kuti swebo tusale bulelo bwamusinze kutegwa tunjile mubweendelezi bwabo.\nNkuleka buyo kuswaangana a milazyo yabulelo bwa mumuni. Kunyina cijatikizya buumi butamani bwa miiya yesu,\neeco ceelede kubikkwa ambali pe. Yahuwah ulacimwa abantu batabikkili maanu"}, {"text_idx": "#000182", "text": "cintu citambulika kuli Yahuwah, alimwi mbwezyibide kale nzila yakweeleba caando\ncamunyama, Ime ndeelede kulemekezya Nsabata Yakwe yabuzuba bwa ciloba\nyamasimpe, eeyo iijanwa kwiinda mukkalenda Lyakwe lyabulemu nokuba kuti Nsondo"}, {"text_idx": "#000183", "text": "njeyelede kubweza kuti Mebo ndamanizya kuzumina zyoonse zilaatala aawa?"}, {"text_idx": "#000186", "text": "\u201cKulyaandanya ciiminina nzila ntaanzi webo njoyelede\nkubweza kutegwa ube mwana wa Yahuwah\u201d"}, {"text_idx": "#000187", "text": "kuti ayendelane a Yahuwah, takuli kuba muntu uujanwa mucikombelo cili coonse\nnokuba nzila yabupaizi iiyakidwe atalaa lweeno lwa Saatani pe: kuvwelanya\nkasimpe akulubila. Ooku kulyaandaanya kwiiminina ntaamu ntaanzi\nwebo njoyelede kubweza kuti ube mwanaa Yahuwah, akusekelela muli Nguwe kuti ngu"}, {"text_idx": "#000188", "text": "kulyaandaanya, swebo tutalika kuba bana ba Yahuwah. Nkaambo swebo twatalika\nkutondezya kuti twaswiilila kuti kuli nzila zyobile zyabupaizi munyika: nzila\nyokwa Yahuwah anzila yokwa Saatani, aboobo swebo inga twalisalila cakuliyandila\nmbuli kusowa joongola akasamu kuzwa kucintu kufumbwa citwaangilila kubupaizi\nbwiimvwi atalaa mizeezo yokwa Saatani."}, {"text_idx": "#000190", "text": "kuzwa munzila zyabupaizi bwa Saatani, Yahuwah ulatusolweda a Moza Uusalala kuti\natusalazye akutugwisya kucinyonyoono, kutegwa nzila yakutuminana milumbe"}, {"text_idx": "#000191", "text": "isalale. Nokuba boobo, Yahuwah uyandisya kuti swebo katumuteelela akumunyonena\nmilimo, kuleka kusinikizyigwa buyo pe, pele cakuliyandila. Luyando kuli Yahuwah\nakumulumba kuzyintu nzyaakatucitila kuti zituyanzanye Anguwe, ngomusemo\nwabupaizi bwini. Kubeleka mulimo Wakwe nkaambo buyo kakuti tuyanda kutambula\nbulumbu nokuba kuyoowa kusubulwa, tacili cintu cikonzya kutujanya cili coonse"}, {"text_idx": "#000192", "text": "Yahuwah', alimwi nkaambo nzi ncocili"}, {"text_idx": "#000194", "text": "wakabayubunwida mulawo Wakwe ba Adamu a Eva, akugwasyilizya kuti bakonzye\nkutobela mulawo Wakwe kwiinda mukusimba mulawo ooyo mumyoyo yabo, Walo taakabanyanga\nlwaanguluko lwakulisalila pe. Yahuwah naakalenga muntu uutakonzyi kutyola\nmulawo Wakwe, pele eelyo muntu ooyo naakaba muntu utaangulukide kulisalila\nnzyayanda pe, pele naakali muntu uunyonwanyonwa mbuli muncini. Kakunyina\nlwaanguluko lwakulisalila, akwalo kuteelela kwakwe nikwaali kwakusinikizyigwa"}, {"text_idx": "#000195", "text": "Adamu a Eva bakasala cakuliyandila kunyansya Yahuwah, aboobo cinyonyoono cakaba\ncintu cibasinkilila kuzwa kuli Yahuwah. Nkabela bakaba bantu bayandika\nkusubulwa kwiinda mulufu nkaambo kakutyola mulawo ookwa Yahuwah. Bakeelede\nkufwa. Kwiindilizya waawo, kuliyandila kuteelela Yahuwah nkobaajisi kutaanguna\neelyo kabataninga bisya, lino kwakasofwaazyigwa nibakanyansya mulawo Wakwe.\nMyoyo yabo lino yakanjilwa kukazya akuyandisya kunyansya."}, {"text_idx": "#000196", "text": "mulawo kwaba Adamu a Eva, ninzi Taata waluyando ncaakali kunga wacita? Hena\nwakeelede kubasiya kuti bakalifwide mucinyonyoono kabatyolede mulawo Wakwe?\nHena bazyali baanyika balasulaika bana babo kuti aabo bana balisalila kunyansya bazyali babo?\nNanka kugwisya cisubulo ncibakeelede kupegwa akubaleta munsi Lyakwe? Hena inga\nmfulumende, yaansi nokuba yakujulu, yazwidilila akuya kumbele mubuvwubi kuti\nkakunyina zisubulo zyeelela zibikkidwe? Nee kaka peepe."}, {"text_idx": "#000198", "text": "kuti \u201cmaseseke aayo aakasisidwe kuzwa kumisela, lino ayubununwa kubasaante\nbakwe\u201d Bakolose 1:26. Nzila eeyo Yahuwah njaakabambide, yakali yakululamika\nmukowa wabantu akubajokezya mulumvwano aNguwe, kakwiina koongomeka mulawo\nWakwe, nokuba mfulumende Yakwe nkaambo Yahuwah cilamucima cinyonyoono pele"}, {"text_idx": "#000201", "text": "Yahuwah; Mebo njanda kuzunda cinyonyoono mubuumi bwangu. Ncintu nzi nceyelede"}, {"text_idx": "#000202", "text": "twaambo tobile. Kaambo kataanzi nkakuti, moyo uuliyanda ulakakatila kujana\nlufutuko; pele nzila yakunjila kujulu akweelela kumvwana a Taata ijanwa buyo\nmubululami bwayooyo waafwida bantu. Kaambo kabili nkakuti, Yahuwah takonzyi\nkucita cili coonse kuti webo umvwane Anguwe, kusikila webo walibona kubula\nnguzu kwako, akubula cili coonse ncojisi, akulyaaba lwako kuli Yahuwah kuti"}, {"text_idx": "#000204", "text": "cakumaninina akulilekela ku Moza wa Yahuwah, similandu inga watalika kumvwa\nkusetekana kwa mulawo ookwa Yahuwah. Inga kwaba kuyandisya kupona buumi\nbusalala alimwi busetekene akuyanda kuba muluumuno a Yahuwah. Mbuli\nmbotuyaakukakatila kweendela munsimunsi alimwi antoomwe a Yahuwah, Walo\nuyooswenena munsimunsi lyesu, alimwi muziimo zyesu tuyootondezya ciimo Cakwe\nbuzuba abuzuba mbuli \u201cnotufwidilila abuzuba\u201d kunzila zya zinyonyoono zyesu. Jakobo"}, {"text_idx": "#000205", "text": "ciimo camuntu ooyo uufidwa basimilandu; hena ncintu cikonzyeka ncobeni kuti\nkwiinda muli nguwe inga kwaba kuzunda cinyonyoono muntu nacipona buumi"}, {"text_idx": "#000209", "text": "\u201cAmulondoke, mbweenya mbuli Taata wenu uuli kujulu mbwalondokede\u201d- Mateyo 5:48"}, {"text_idx": "#000211", "text": "\u201cuutupa kuzunda kwiinda muli Simalelo wesu Yahushua\u201d 1 Bakolinto 15:57."}, {"text_idx": "#000212", "text": "mbwaakali kukonzya kupona buumi butakwe cinyonyoono munyika iisofweede?"}, {"text_idx": "#000216", "text": "muli Kristu Kusanganya aKukakatila Kwesu"}, {"text_idx": "#000217", "text": "kubaa lusyomo muli Kristu inga tacibwezi busena bwakulwana nkotulwana cibi?Hena\nMebo nsyekonzyi kusyoma buyo muli Kristu kuti waandifwida kuti ncecintu cilikke"}, {"text_idx": "#000219", "text": "cisyomyo nociba buti eeco cinga caubyaubya kulondola ciimo cesu. Ciimo\ncibulungene tacili cintu cakukona pe. Tacisikili kuli ndiswe kwiinda muntenda\npe. Ciimo cabululami cilajanwa kwiinda mukwaabilwa nguzu zyokwa Kristu. Yahuwah\nnguupa zyipego, nguzu zyamizeezo; swebo ndendiswe notulibambila ciimo cesu.\nCilabambwa kwiinda mukulilwana lwesu nkondo zyilutide kapati. Kulilwana ziindi\nzinjaanji, ncintu ceelede kuti tuzunde zyitaluleme nzitwakakona muzyiimo zyesu."}, {"text_idx": "#000220", "text": "kala, akutalekela kampenda kali koonse kuti kacaale kakatalulamikidwe pe.\nMuziindi zimwi eeci ncintu cicisa alimwi mulimo uutyompya, nkaambo liya\nnotubona zyintu zyilubide muzyiimo zyesu, tuya kumbele kulanga zyintu zilubide,\nmuciindi cakuti tulange kuli Yahushua. Pele, boonse banjila mumilyango yanjili\nmumunzi wa Yahuwah bayoonjila kabali bazundi, alimwi kuzunda kwabo kupati\nkunooli kuzunda ciimo cabo citaluleme."}, {"text_idx": "#000221", "text": "kuti, Mebo nsyekonzyi kululamika cilubide muciimo cangu. Kuti muntu wasikila\nambaakani eeyi, inga waalilwa ncobeni kujana buumi butamani. Kwaalilwa ooku\nkuli buyo mukuliyandila kwamuntu ooyo. Cintu cini cikatazya cizyila\nmubusofwaazi bwamoyo uutasalazyidwe, alimwi akutayanda kulyaaba kuti"}, {"text_idx": "#000222", "text": "ciyandika atalaa zyoonse eelyo noyenda Anguwe. Zyintu zyobile zyaciimo\ncamusyomi, nkuteelela mulawo Wakwe, akubaa lusyomo lwa Kristu. Amulange\nCiyubunuzyo 14:12. Nkokuti \u201ckusyoma buyo\u201d muli Kristu tacili cintu cilikke ciyandika.\nKuti nicali cintu cilikke, Saatani awalo naakayoonjila Kujulu nkaambo\nkulilembwe kuti \u201cbadyabooli abalo balasyoma, akucencema\u201d Jakobo 2:19."}, {"text_idx": "#000223", "text": "Ninzi caapa kuti ba Adamu a Eva batandwe kukwa mumuunda wa Edeni? Bakanyina\ncibakatazya kuti bamusyome Yahuwah nkaambo wakali kweenda akati kabo nokwaali\nkutontola kumazuba. Amulange Matalikilo 3:8. Kunyansya ncecaabaletela kutandwa\nkuzwa mumuunda. Aboobo, hena inga twafutulwa kwiinda mumilimo yesu ilikke\nluzutu? \u201cNee, kutali mumilimo yabululami eeyo njotwaacita kale, pele kwiinda\nmuluzyalo lwakwe wakatufutula.\u201d Tito 3:5. Tatubambi Mulawo kutegwa\ntufutulwe pe. Kubamba milawo njemicelo eeyo Kristu njaakaamba kuti batobeli"}, {"text_idx": "#000225", "text": "mebo ndasyoma munguzu zyokwa Kristu antoomwe akulilwana muzisuzi zyangu\nzyoonse, ciimo cangu inga calulamikwa na?"}, {"text_idx": "#000226", "text": "babelekela antoomwe amuntu uli woonse uuyandisya kulilondola ciimo cakwe. Kuli\nyooyo uli woonse wuukwete kucita mulimo, ooyu Kristu umwaambila kuti, \u201cMebo\nndikujanza lyako lyalulyo kuti ndikugwasye\u201d\nnkaambo kakunyina Ndime [Yahushua] webo kunyina ancokonzya kucita pe\u201d Johani\n15:5. Atuciibaluke eeci. Atube mbuli kanwe katondeka kubululami ciindi\ncoonse kutegwa kubule sunko litusofwaazya swebo. Tutatyompwi muli Yooyo\nwakatuyanda cakuti Walo wakalyaaba buumi Bwakwe kuti amwaye zinyonyoono zyesu."}, {"text_idx": "#000227", "text": "webo inga watalika kuzunda kuti wabona kulubizya kwako akukulanganya mbuli\ncintu cikucenjezya. Aboobo, webo inga watalika kupindula kulubizya kwako kuti\nkube kuzunda, akutyompya sinkondoma, akulemekezya Mufutuli wako. Mpoonya, eelyokuyandisya kwako kuti weendelane a luyando lwa Yahuwah, kuyooba nguzu"}, {"text_idx": "#000228", "text": "kumvwisya kuti nguni munyama, caando cakwe, acinkonzya cakwe, nkaambo inga Mebo\nnsyeekonzya kulondoka kuti nindaacengwa kutyola mulawo ookwa Yahuwah. Ninzi"}, {"text_idx": "#000229", "text": "Nsondo ncecaando ca bupoopo (munyama), alimwi kuti Saatani linolino\nuyoopindaula zyintu kuti cibe cintu citakonzyeki kubantu bokwa Yahuwah kubamba\nakulemekezya buzuba Bwakwe waciloba bwakulyookezya, kwiinda mukubelesya cisi ca\nUSA kuti cibikke milawo ya Nsondo munyika yoonse. Nkabela swebo tweelede kutalikakulemekezya Nsabata ( akulizyibizya kucita boobo eelyo zyintu nozyicili\nzyuubauba) akwaabilana kasimpe aaka abantu bamwi, akusoleka kuvwuna miiya"}, {"text_idx": "#000230", "text": "\u201cKoompolola, utaleki, itisya ajwi lyako mbuli mpeta, alimwi kobatondezya\nbantu bangu mpobalubide...\u201d Teesyi bantu beenda muli zyanyika, pele\nmbabaabo Yahuwah mbaita kuti \u201cmbantu bangu\u201d beelede kusinswa zinyonyoono zyabo.\nWalo uya kumbele kwaamba kuti, \u201cPele balandiyandaula abuzuba, alimwi\nbalakkomana kuzyiba nzila zyangu, mbuli cisi cakacita bululami, akutasiya milazyo"}, {"text_idx": "#000231", "text": "kuti baliluleme, alimwi balangikaanga balikkomene kubelekela Yahuwah; pele\nkubwentela kwa Yahuwah kulabasinsa nkaambo kakulyatauka milazyo Yakwe yabulemu."}, {"text_idx": "#000232", "text": "mpoonya ulatondeka mulawo ooyo wakasulaikwa: \u201c...alimwi webo uyooitwa kuti uli\nmubambululi wa cilubide...Kuti webo wanyona matende aako mu Nsabata,\nwalilesya kucita nzyoliyandila mubuzuba bwangu busetekene; akubwiita kuti ni\nNsabata yakukkomana, iisetekene yokwa Yahuwah, iilemekwa; alimwi webo walemeka\nNguwe, mukuleka kucita nzyoliyandila, nokuba kulikkomanisya, nokuba kwaambaula\nmajwi aako: Nkabela webo uyookukkomanina Yahuwah\u201d Izaya 58:12-14."}, {"text_idx": "#000233", "text": "Linolino, kwiinda mumilawo ya Nsondo munyika yoonse,\nSaatani uyoocita kuti ube mulandu kuteelela Yahuwah."}, {"text_idx": "#000234", "text": "omuyandwa. Kuli cilubide eeco caapindulwa mumulawo ookwa Yahuwah eelyo Nsabata\nniyaapindulwa a Cikombelo ca Katolika caku Loma. Ciindi casika lino kuti\nooyu mulimo wabulemu ubambululwe. Cilubide ceelede kubambululwa. Swebo\ntwakasala kuba akataa baabo bayoobambulula cilubide eeco. Hena webo ulayanda"}, {"text_idx": "#000235", "text": "kutalika kubamba buzuba bwaciloba Bwakwe bwamasimpe (oobo bujanwa kubelesya\nkkalenda Lyakwe lyabulemu) akubusetekanya, kwiinda mukulekezya milimo yako\nomwini, akuleka kulikkomanisya, akwaambaula majwi aako mumawoola aabuzuba bwa"}, {"text_idx": "#000237", "text": "kuli ndime kuti ndaba mubambululi wacilubide mumulawo ookwa Yahuwah. Nokuba\nboobo, Mebo nsyezyi \u201ccikombelo\u201d cili coonse cikomba mukasimpe eeco cilemekezya Nsabata, akutobela Bbaibbele\nlilikke, akuvwumbula bupoopo antangalala kutondezya ncobucita.Ino nkukuli\nnkwenga Mebo ndaunka kuti ndikakombele?"}, {"text_idx": "#000238", "text": "oolangene amubuzyo ooyu. Aabo banjide mumulimo ooyu, bakalisikide kale\nambaakani eeyi. Swebo twakasiya zikombelo zyesu eelyo nitwaabbukizya kuceya\nluyando lwakuyanda kasimpe ndobajisi muzikombelo eezyo. Azyalo zikombelo eezyo\nzilitaminina kuti zilemekezya Nsabata, zyaamba, buyo boobo kumulomo kwalo. Pele\nYahuwah mujwi Lyakwe utwaambila kuti, \u201cswebo tweelede kuteelela Yahuwah kutali"}, {"text_idx": "#000239", "text": "mumilawo ya Nsondo, Saatani uyoobikka mulandu kumuntu kufumbwa uteelela\nYahuwah. Swebo tweelede kulibambila kwaambwa kuti ndiswe basimilandu nkaambo\ntubamba Nsabata Yakwe akwiisetekanya, akuleka kuti katutobela milawo yabantu\nkumwi katulaa mulandu wakunyansya Yahuwah. Linolino kufumbwa muntu ulaatalaa\nnyika, uyoosika ambaakani eeyi: nguni ngwenti teelele Mebo, muntu naa\nYahuwah? Swebo twakasala kuteelela Yahuwah kufumbwa cinga catucitikila,\nnokuba kutundululwa akusubulwa nkotuyoonjila nkaambo kakuyandaula bulelo"}, {"text_idx": "#000240", "text": "mbotuzwide kale muzikombelo zyoonse abupaizi bukazya kasimpe kokwa Yahuwah,\ntwakatalika kukomba mumaanda esu akusoleka kuyobolola mikwasyi, balongwe besu,\nkukasimpe kusikila swebo twakabamba tubunga twabasyomi. Aboobo tulakonzya\nkutaminina cisyomyo cokwa Kristu kuti \u201cOoko kubungene bobile nokuba botatwe\nmuzina lyangu, nkweli Ambeyo akati kabo\u201d Mateyo 18:20."}, {"text_idx": "#000241", "text": "nitwaayaamuka kuzwa muzikombelo abupaizi bwakubeja akuteelela malailile ookwa\nYahuwah (amulange mubuzyo 18), twakakkomana kubaa lwaanguluko akuliiba. \u201cAlimwi\ninywe muyookazyiba kasimpe, alimwi kasimpe kayoomwaangulula\u201d Johani 8:32.\nKukkomana kwesu akube kuli nduwe, mbuli mboyaakutalika kubweza ntaamo\nzyakulizandula kuti ube mwana musankwa nokuba mwana musimbi ookwa Yahuwah.\n\u201cOoyo uukoma uyookona zyintu zyoonse\u201d Ciyubunuzyo 21:7."}, {"text_idx": "#000242", "text": "kuba mubambululi waceeco cakapindulwa mumulawo ookwa Yahuwah, akutalika mulimo\nwakunununa banjaanji aabo batayandi kweenwa ooko kuvwumbilide nyika eeyi\niisikide kale ambaakani yaciindi camamanino akaindi kasyoonto akuboola kwabili"}, {"text_idx": "#000243", "text": "Kapati CITAULWI: Tyanka aawa kuti ubuule cilembedwe mu \u201cThe Great Controversy\u201d\n(ibbuku lipandulula mubwini eezyo zyintu zyaambwa mucibalo eeci), a \u201cDesire\nof Ages\u201d (ibbuku liinda woonse\nmabbuku aapandulula buumi bwa Kristu kutobela Bbaibbele)."}]